Ritratti li tfaċċaw fuq il-midja soċjali ta’ għadd ta’ iljuni għadma u ġilda qajmu rabja sħiħa fost dawk li għandhom għal qalbhom l-annimali. L-iljuni jinsabu fiz-zoo Khartoum’s Al-Qureshi fis-Sudan u jidher li dawn ilhom nieqsa minn ikel, ilma u mediċina għal żmien twil. Dwar il-każ, inħolqot petizzjoni onlajn biex tiżdied il-pressjoni u jitneħħew l-iljuni miz-zoo filwaqt li jingħataw il-kura meħtieġa. Fi ftit ġimgħat, l-iljuni tilfu ħafna piż u s-saħħa li kellhom. Is-Sudan tinsab fi kriżi ekonomika u Essamelddine Hajjar, li jaħdem fiz-zoo qal li diffiċli ħafna li jinxtara l-ikel għall-annimali. Huwa qal li l-ħaddiema saħansitra joħorġu l-flus minn buthom biex jitimawhom. Iz-zoo huwa ffinanzjat kemm mill-gvern kif ukoll mill-privat.